বাতৰি । Page 51 । News Next One\nদৰমহা কৰ্তন নকৰাৰ কথা ঘোষণা কৰি ৫ লাখ কৰ্মচাৰীক মন্ত্ৰী হিমন্তৰ এই আহ্বান...\nগুৱাহাটীঃ কৰ্তন কৰা নহয় ৰাজ্যিক কৰ্মচাৰী আৰু পেঞ্চনাৰসকলৰ মাৰ্চ মাহৰ দৰমহা। শনিবাৰে এক সংবাদমেলযোগে এই কথা সদৰী কৰিছে ৰাজ্যৰ বিত্ত মন্ত্ৰী ডঃ হিমন্ত বিশ্ব শৰ্মাই। মন্ত্ৰীগৰাকীয়ে জনোৱা মতে অহা ৯ অথবা ১০ এপ্ৰিলত ৰাজ্যখনৰ সকলো কৰ্মচাৰী আৰু পেঞ্চনাৰে লাভ কৰিব দৰমহা আৰু পেঞ্চন।\n'ভাৰতৰ বহু ৰাজ্যই কৰ্মচাৰীসকলৰ দৰমহা কৰ্তন কৰিছে। মুখ্যমন্ত্ৰীৰ সৈতে আলোচনা কৰাৰ অন্তত আমি কৰ্তন নকৰাৰ সিদ্ধান্ত লৈছো। আমাৰ সকলো কৰ্মচাৰীয়ে এইবাৰ সম্পূৰ্ণ দৰমহা পাব। অৱশ্যে মে' মাহত হয়তো কৰ্তন কৰিবলগীয়া হ'ব পাৰে।'-এইদৰে কয় মন্ত্ৰীগৰাকীয়ে।\nস্পেনিছ গাৰ্ডেন ছীল, দিল্লীৰ পৰা আহি হোলী খেলিছিল কৰ'নাত আক্ৰান্ত ব্যৱসায়ীয়ে!\nগুৱাহাটীঃ অসমত শনিবাৰে দুপৰীয়া ১ বজা পৰ্যন্ত কৰ'নাত আক্ৰান্ত লোকৰ সংখ্যা হৈছে ২৫ জন। ইয়াৰে ২৪জনৰেই আছে ভাৰতৰ কৰ'নাৰ 'ছুপাৰস্প্ৰেডাৰ' নিজামুদ্দিনৰ তবলীগ জামাতৰ সৈতে সম্পৰ্ক। শুকুৰবাৰৰ পুৱাৰ পৰা নিশালৈকে মুঠ ৭জন লোকৰ দেহত কৰ'নাৰ পজিটিভ ধৰা পৰাৰ পিছত শনিবাৰে দিনৰ ভাগত লখিমপুৰৰ আন এজন লোকৰ টেষ্ট পজিটিভ ওলায়।\nবৃদ্ধি কৰা নহয় লকডাউনৰ সময়সীমা, লোৱা হ'ব বিকল্প ব্যৱস্থাঃ হিমন্ত বিশ্ব শৰ্মা\nযোৰহাটঃ অসমত কৰ'নাত আক্ৰান্তৰ সংখ্যা ক্ৰমাৎ বৃদ্ধি পোৱালৈ চাই লকডাউনৰ সময় বঢ়োৱা হ'ব পাৰে বহুতে আংশকা কৰাৰ সময়তে তেনে কোনো সম্ভাৱনাৰ কথা নুই কৰিছে ৰাজ্যৰ স্বাস্থ্যমন্ত্ৰী ডঃ হিমন্ত বিশ্ব শৰ্মাই। ১৪ এপ্ৰিলত লকডাউনৰ অন্ত পৰাৰ পিছতে ৰোগবিধৰ সংক্ৰমণ ৰোধ কৰাৰ বাবে নতুন বিকল্প কি কৰিব পৰা যাব সেই সম্পৰ্কে চৰকাৰে চিন্তা-চৰ্চা কৰি থকাৰ কথাও সদৰী কৰে মন্ত্ৰীগৰাকীয়ে।\nবোকাজানঃ পাহাৰীয়া জিলা কাৰ্বি আংলংত প্ৰথমবাৰৰ বাবে লকডাউন অমান্য কৰাৰ বাবে আটক হ'ল চাৰিজন ব্যক্তি। আজি সন্ধিয়াৰ ভাগত আটক হয় লোক কেইজন । সন্ধিয়াৰ ভাগত জিলাখনৰ সদৰ চহৰ ডিফুৰ পাৱাৰ হাউছ বজাৰ এলেকাত বিনা কাৰণত ঘূৰি ফুৰাৰ বাবে আটক হ'ল লোক কেইজন।\nডিফু নগৰ আৰক্ষী চকীৰ ভাৰপ্ৰাপ্ত আৰক্ষী বিষয়া হাওকাম চাংচনৰ নেতৃত্ব আৰক্ষীৰ এক টহলদাৰী দলে বিনা কাৰণত ঘূৰি থকাৰ বাবে আটক কৰে লোক কেইজনক। আটকাধীন লোক কেইজন হৈছে ক্ৰমে জয় লাল দাস, সঞ্জয় ছাহ, হৃত নাৰায়ণ প্ৰসাদ আৰু ছইদুল হক।\nতবলীগ জামাত কানেকশ্যন! অসমত কৰ'না আক্ৰান্তৰ সংখ্যা ২০ জনলৈ বৃদ্ধি\nগুৱাহাটীঃ ক্ৰমাৎ দ্ৰুত হাৰত অসমত বৃদ্ধি পাবলৈ লৈছে কৰ'নাত আক্ৰান্ত লোকৰ সংখ্যা। শুকুৰবাৰে সন্ধিয়াৰ ভাগত আৰু ৪জনৰ দেহত পজিটিভ ধৰা পৰাত ৰাজ্যখনত এই পৰ্যন্ত কৰ'না আক্ৰান্তৰ সংখ্যা হৈ পৰে ২০ জন। ইয়াৰে আটাইকেইগৰাকীয়েই 'ছুপাৰস্প্ৰেডাৰ' হিচাপে পৰিগণিত হোৱা দিল্লীৰ নিজমুদ্দিনৰ তবলীগ জামাতত অংশগ্ৰহণ কৰিছিল বুলি টুইটযোগে সদৰী কৰিছে স্বাস্থ্যমন্ত্ৰী হিমন্ত বিশ্ব শৰ্মাই।\nতবলীগলৈ যোৱা ৬৪৭ৰ দেহত কৰ'না, এইসকলৰ বিৰুদ্ধে NSA গোচৰ যোগী চৰকাৰৰ\nনতুন দিল্লীঃ ভাৰতত যোৱা ২৪ ঘণ্টাত সম্পন্ন কৰা হৈছে ৮০০০ লোকৰ কৰ'না টেষ্ট। এই কথা সদৰী কৰিছে ইণ্ডিয়ান কাউন্সিল অব মেডিকেল ৰিচাৰ্ছ চমুকৈ আইচিএমআৰে। সংস্থাটোৱে জনোৱা মতে বৰ্তমান ভাৰতত ১৮২ টা লেবত টেষ্ট চলি আছে আৰু ইয়াৰে ১৩০ টা লেবেই হৈছে চৰকাৰী।\nভাৰতত কৰ'না ভাইৰাছৰ ছুপাৰস্প্ৰেডাৰ হৈ পৰা দিল্লীৰ নিজামুদ্দিনৰ বাংলেৱালী মছজিদৰ তবলীগ জামাতৰ সৈতে সংযোগ থকা পজিটিভৰ ঘটনা ১৯খন ৰাজ্যৰ পৰা আহিছে বুলিও জনাইছে আইচিএমআৰে। সংস্থাটোৰ মতে যোৱা দুদিনত তবলীগ জামাতত ভাগ লোৱা লোকসকলৰ ৬৪৭ জনৰ দেহত কৰ'না ভাইৰাছ ধৰা পৰিছে।\nপুনৰ টেষ্ট কৰি ৰিপ'ৰ্ট দেখুৱাবলৈ দাবী গোৱালপাৰাৰ ৩ কৰ'না আক্ৰান্তৰ\nগুৱাহাটী/গোৱালপাৰাঃ দিল্লীৰ নিজামুদ্দিনৰ তবলীগ জামাতত ভাগ লৈ আহি অসমত ভৰি থৈ এদিন পিছতে কৰ'নাৰ টেষ্টৰ বাবে নিজেই চিকিৎসালয়লৈ গৈছিল খবিৰ আহেমেদে। তেওঁৰ লগত তবলীগলৈ যোৱা আন ৬জন লোকেও নিজেই গৈছিল চিকিৎসালয়লৈ। তাৰ পিছতে তেওঁলোকক কোৱাৰেণ্টাইনত থাকিবলৈ পৰামৰ্শ আগবঢ়োৱা হয়। NNOৰ আগত ফোনযোগে এইদৰে কয় কৰ'না পজিটিভ ধৰা পৰা খবিৰে।
